Billeder af efterfølgeren til OnePlus Nord N10 er lækket

En række billeder af efterfølgeren til OnePlus Nord N10 er dukket op på nettet, på Voice.com.

OnePlus bevægede sig ind i budget- og mellemklasse-segmenterne med Nord-serien, startende med OnePlus Nord og senere Nord N10 5G, samt Nord N100. Virksomheden er klar til at fortsætte denne serie i år, men detaljer om efterfølgeren til OnePlus Nord N10, er allerede blevet lækket.
En lancering af nye smartphones i Nord-serien forventes dog ikke at ske i morgen, men først om et par måneder, ifølge lækket. Telefonen har kodenavnet “Ebba” og vil med stor sandsynlighed blive navngivet Nord N20.

De interne specifikationer er ikke blevet offentliggjort, men vi ved dog en del om det ydre design.

Ifølge lækket, har vi på bagsiden tre kamerasensorer, hvor kameraet er arrangeret lodret – noget der er blevet et kendetegn, for nyere OnePlus-modeller. Fingeraftryksscanneren er blevet flyttet fra bagsiden til højre side, for et renere design. Telefonen måler 162,9 x 74,7 x 8,4 mm. Bagsiden ligner måske glas, men er faktisk blank plastik. Rammen er dog i metal.

På forsiden har vi en skærm på 6,49″ med et hole-punch kamera. I bunden er der en USB Type-C port, en mikrofon og et 3,5 mm jack-stik.

Lækket skal selvfølgelig tages med et gran salt, indtil OnePlus melder noget ud, officielt.

Læs også: OnePlus bekræfter: 9R 5G lanceres den 23. marts

Billeder af efterfølgeren til OnePlus Nord N10 er lækket